**JAUTĀJUMS:** Nolikuma 4.2.13.punkts nosaka pretendenta nepieciešamo pieredzi sadzīves atkritumu apsaimniekošanas pakalpojuma sniegšanā nepārtraukti vismaz trīs gadus vienā pilsētā vismaz 50 000 iedzīvotājiem.

Vēršam uzmanību, ka Nolikumā norādītais Rīgas pilsētas administratīvajā teritorijā kopējais iedzīvotāju skaits ir 696 986, un attiecīgi pa Nolikumā sadalītajām daļām: 1.daļā – Rīgas Austrumu izpilddirekcijas Rīgas centra rajona un Rīgas Latgales priekšpilsētas administratīvā teritorijā 208 737 iedzīvotāji, 2.daļā - Rīgas Pārdaugavas izpilddirekcijas Rīgas Kurzemes rajona administratīvā teritorijā 127 574 iedzīvotāji, 3.daļā - Rīgas Pārdaugavas izpilddirekcijas Rīgas Zemgales priekšpilsētas administratīvā teritorijā 103 212 iedzīvotāji, 4.daļā - Rīgas Ziemeļu izpilddirekcijas Rīgas Vidzemes priekšpilsētas un Rīgas Ziemeļu rajona administratīvā teritorijā 257 463 iedzīvotāji.

Tādējādi, Nolikuma noteiktā prasība par pieredzi, nosakot iedzīvotāju skaitu 50 000,  
ir neatbilstoša un neadekvāta tam sadzīves atkritumu apsaimniekošanas pakalpojuma  
apjomam, kāds būs jāsniedz konkursa rezultātā izvēlētam atkritumu apsaimniekotajam pat  
viena iepirkuma dalā. Attiecīgs pieredzes trūkums ir riska faktors, kas var novest pie tā, ka  
atkritumu apsaimniekotājs nespēs pildīt noteiktās saistības, un kā rezultātā netiks nodrošināta pašvaldības funkcija atkritumu apsaimniekošanas organizēšanā un pastāv risks radīt  
potenciālu kaitējumu videi un sabiedrības veselībai.

Ņemot vērā minēto uzskatām, ka Nolikuma 4.2.13.punkts ir izsakāms šādā redakcijā:

“4.2.13.1. Ja Pretendents sniedz piedāvājumu vienā iepirkuma daļā, Pretendents apliecina, ka tam ir pieredze sadzīves atkritumu apsaimniekošanas pakalpojuma sniegšanā nepārtraukti vismaz trīs gadus vienā pilsētā ar vismaz 50 000 iedzīvotājiem, ne vairāk kā 3 (*trijos*) iepriekšējos gados;

4.2.13.2. Ja Pretendents sniedz piedāvājumu divās iepirkuma daļās, Pretendents apliecina, ka tam ir pieredze sadzīves atkritumu apsaimniekošanas pakalpojuma sniegšanā nepārtraukti vismaz trīs gadus vienā pilsētā ar vismaz 100 000 iedzīvotājiem, ne vairāk kā 3 (*trijos*) iepriekšējos gados;

4.2.13.1. Ja Pretendents sniedz piedāvājumu trijās vai četrās iepirkuma daļās, Pretendents apliecina, ka tam ir pieredze sadzīves atkritumu apsaimniekošanas pakalpojuma sniegšanā nepārtraukti vismaz trīs gadus vienā pilsētā ar vismaz 150 000 iedzīvotājiem, ne vairāk kā 3 (*trijos*) iepriekšējos gados;

Pretendents norāda Pasūtītāju, veicamo darbu, izpildes vietu, laiku un kontaktpersonas vārdu, uzvārdu, tālruņa Nr.

Informācijai pievienojot vismaz **vienu** atsauksmi vai rekomendāciju (oriģinālu vai pretendenta apliecinātu kopiju) no pašvaldības par veiktajiem darbiem. Atsauksme vai rekomendācija jāiesniedz par sniegtajiem pakalpojumiem, kas norādītas iepriekš minētajā informācijā par pieredzi;”

**ATBILDE:** Iepirkuma komisija secina, ka jautājuma uzdevēja Atklātā konkursa nolikuma 4.2.13.punkta piedāvātā redakcija nesamērīgi sašaurina potenciālo pretendentu loku, jo saskaņā ar Latvijas Republikas Centrālās statistikas pārvaldes datiem lielākās Latvijas pilsētas 2019.gadā pēc iedzīvotāju skaita ir Rīga ar 632 614 iedzīvotājiem, Daugavpils ar 82 604 iedzīvotājiem, Jelgava ar 55 972 iedzīvotājiem, Liepāja ar 68 945 iedzīvotājiem. Iepirkuma komisija nolemj atstāt Atklātā konkursa nolikuma 4.2.13.punktu negrozītu.

**JAUTĀJUMS:** Nolikuma 4.2.19.apakšpunktā noteikts, ka finanšu kvalifikācijas prasības pretendents apliecina ar informāciju par pretendenta kopējo apgrozījumu.

Uzskatām, ka šis punkts būtu precizējams atbilstoši iepirkuma priekšmetam, lai, tajā skaitā tiktu nodrošināta pretendenta atbilstoša pieredze sadzīves atkritumu apsaimniekošanā.

Ņemot vērā minēto uzskatām, ka Nolikuma 4.2.19.1.apakšpunkta 1.teikums ir izsakāms šādā redakcijā:

“4.2.19.1. par Pretendenta kopējo apgrozījumu sadzīves atkritumu apsaimniekošanā iepriekšējos trīs (2016., 2017., 2018.) gados (vai iepriekšējos trīs auditēto un apstiprināto gada pārskatu gados), kuram vidēji gadā jābūt vismaz EUR 2 000 000.00(divi miljoni euro un 00 centi), pievienojot pretendenta apliecinātu izziņu par pretendenta finanšu apgrozījumu, kā arī informāciju norādot Pielikuma Nr.2 3.2.punktā.”

**ATBILDE:** Iepirkuma komisija nolemj atstāt Atklātā konkursa nolikuma 4.2.19.1. punktu negrozītu, jo finansiālās kvalifikācijas prasība būtiski neietekmē sadzīves atkritumu apsaimniekošanas pakalpojuma nodrošināšanu.

**JAUTĀJUMS:** Nolikuma 5.3.punktā noteiktas prasības par pretendenta īpašumā, valdījumā vai lietojumā esošiem  specializētiem transporta līdzekļiem, kas tiks izmantoti tehniskajā specifikācijā norādīto pakalpojumu sniegšanā, proti tiem jāatbilst vismaz EURO 5 standartam. Vienlaicīgi Nolikuma 11.2.punktā specializēto transporta līdzekļu atbilstība EURO 6 standartam ir noteikta kā saimnieciski visizdevīgākā piedāvājuma noteikšanas izvēles kritērijs. Līguma slēgšanas tiesības tiek piešķirtas uz 7 gadiem.

Uzskatām, ka šādas Nolikumā ietvertās prasības nenodrošina vides, proti, gaisa kvalitātes prasību izpildes nodrošināšanu, novēršot gaisa piesārņojuma ilgtspējas nodrošināšanai Rīgas pilsētas administratīvajā teritorijā.

Latvija ir uzņēmusies pildīt starptautiskās saistības globālo klimata pārmaiņu novēršanai, parakstot ANO Vispārējo konvenciju par klimata pārmaiņām (Konvencija) 1992.gadā Riodežaneiro un ratificējot to LR Saeimā 1995.gadā.Atbilstoši Konvencijas 1997.gada 11.decembra Kioto protokolam, kuru Latvija parakstīja 1998.gadā un LR Saeima ratificēja 2002.gadā, Latvijai ir jāpanāk attiecīgs izmešu samazinājums. Ņemot vērā minēto, tajā skaitā Eiropas savienības tiesību aktu par klimata pārmaiņām prasības, Nolikumā būtu ietveramas stingrākas prasības specializēto transporta līdzekļu prasībām attiecībā par pieļaujamo izmešu daudzumu, tādejādi veicinot vides ilgtspējas nodrošināšanu, ar mērķi nodrošināt pakalpojuma sniegšanā pēc iespējas vairāk transportlīdzekļu, kas atbilst vismaz EURO 6 standartam, un lai iepirkuma laikā, saprātīgā termiņā tiktu nodrošināts, ka visi transportlīdzekļi atbilstu EURO 6 standartam. Nolikumā ietverot prasības transportlīdzekļiem, jāvērtē arī līguma termiņš, pretējā gadījumā līguma beigu termiņa posmā Rīgas administratīvajā teritorijā sadzīves atkritumu apsaimniekošanu veiks novecojuši un Eiropas Savienības prasībām neatbilstoši transportlīdzekļi. Tieši pakalpojuma sniegšanas uzsākšanas periodā transporta līdzekļu ierobežošana ar EURO 5 standartu nepamatoti sašaurina potenciālo pretendentu loku pakalpojuma sniegšanas sākuma posmā, īpaši ņemot vērā, ka saskaņā ar LR Ministru kabineta noteikumiem Nr.546 “Noteikumi par minimālajām prasībām, kas iekļaujamas darba uzdevumā, pašvaldībai izraugoties sadzīves atkritumu apsaimniekotāju, un atkritumu apsaimniekošanas līgumu būtiskie nosacījumi” kā zemāko standartu paredz EURO 4.

Tāpat saskaņā ar Nolikuma 3.3.12.punktu, pretendents var iegūt līguma slēgšanas tiesības ne vairāk kā par 3 (trīs) iepirkuma priekšmeta daļām, savukārt saskaņā ar Nolikuma 5.3.punktu pretendents vienu transportlīdzekli drīkst piedāvāt tikai vienai iepirkuma daļai. Tādējādi Nolikuma 5.3.punkts rada pretendentam nepamatotu slogu gadījumā, ja pretendents piedalās visās iepirkuma daļās.

Ņemot vērā minēto, uzskatām, ka Nolikuma 5.3.punkta pirmā rindkopa ir izsakāma šādā redakcijā:

“Pretendents sniedz informāciju, kādipretendenta īpašumā, valdījumā vai lietojumā esošie  specializētie transporta līdzekļi, kas atbilst vismaz EURO 4 standartam un tiks izmantoti tehniskajā specifikācijā norādīto pakalpojumu sniegšanā. To skaitam jāatbilst Tehniskās specifikācijas 2.8.1.punktam. Ja pretendents iesniedz piedāvājumus vairākām iepirkuma daļām, tad Pretendents vienu transportlīdzekli drīkst piedāvāt tikai vienai iepirkuma daļai. Ja pretendents piesakās visām iepirkuma daļām, tam jānorāda tik transporta līdzekļu, lai varētu izpildīt trīs lielāko daļu prasības. Pretendentam jānodrošina, ka:

1. Uz piedāvājuma iesniegšanas brīdi pretendentam ir pieejami vismaz 40% no pakalpojuma sniegšanā izmantotajiem specializētiem transporta līdzekļiem, kas atbilst vismaz EURO 6 standartam;
2. Uz pakalpojuma sniegšanu vismaz 60% no pakalpojuma sniegšanā izmantotajiem specializētiem transporta līdzekļiem, kas atbildīs vismaz EURO 6 standartam;
3. No pakalpojuma sniegšanas uzsākšanas dienas 13.mēneša vismaz 80% no pakalpojuma sniegšanā izmantotajiem specializētiem transporta līdzekļi, atbilst vismaz EURO 6 standartam;
4. No pakalpojuma sniegšanas uzsākšanas dienas 25.mēneša visi pakalpojuma sniegšanā izmantotie specializētie transporta līdzekļi, atbilst vismaz EURO 6 standartam.”

Attiecīgi izsakāms Tehniskās specifikācijas 2.8.punkts:

“2.8. Pakalpojuma uzsākšanas brīdī vismaz 60% transportlīdzekļiem jāatbilst vismaz EURO 6 standartam, pārējiem transportlīdzekļiem jāatbilst vismaz EURO 4 standartam. No pakalpojuma uzsākšanas brīdim sekojošā:

1) 13.mēneša vismaz 80 pakalpojuma sniegšanā izmantotie specializētiem transporta līdzekļi, atbilst vismaz EURO 6 standartam;

2) 25.mēneša visi pakalpojuma sniegšanā izmantotie specializētie transporta līdzekļi, atbilst vismaz EURO 6 standartam.”

Attiecīgi koriģējami Nolikuma 11.2.punktā noteiktie saimnieciski visizdevīgākā piedāvājuma noteikšanas kritēriji, izslēdzot no tabulas 3.punktu.

**ATBILDE:** 2016.gada 16.augusta Ministru kabineta noteikumu Nr.546 “Noteikumi par minimālajām prasībām, kas iekļaujamas darba uzdevumā, pašvaldībai izraugoties sadzīves atkritumu apsaimniekotāju, un atkritumu apsaimniekošanas līgumu būtiskie nosacījumi” 3.2.punkts nosaka **minimālās** vides kvalitātes prasības - specializētajiem atkritumu apsaimniekošanas transportlīdzekļiem jāatbilst **vismaz** emisijas standartam “Euro IV”. Pasūtītājs kā minimālo kvalifikācijas prasību drīkst piemērot specializēto atkritumu apsaimniekošanas transportlīdzekļu atbilstību vismaz emisijas standartam “Euro V”. Piedāvātajā redakcijā iepirkuma nolikuma 5.3.punkta prasības ir grūtāk izpildāmas un pastāv augstāks risks, ka nevienā vai kādā no iepirkuma priekšmeta daļām nepieteiksies neviens pretendents. Iepirkuma komisija nolemj atstāt Atklātā konkursa nolikuma 5.3.punktu negrozītu.

**JAUTĀJUMS:** Ņemot vērā, ka pakalpojuma nodrošināšanai pretendenta rīcībā nepieciešami konteineri, uzskatām, Nolikums attiecīgi būtu jāpapildina ar punktu, ka pretendents iesniedz apliecinājumu par konteineru pieejamību, un konkrēti ar punktu 5.4.šādā redakcijā: “5.4. Pretendents iesniedz apliecinājumu par pakalpojuma sniegšanas nodrošināšanai nepieciešamo konteineru pieejamību 50% apmērā uz piedāvājuma iesniegšanas brīdi un 100% uz pakalpojuma uzsākšanas brīdi.”

Mūsu ieskatā, būtiski ir arī paredzēt transportlīdzekļu stāvlaukumus, mazgāšanas vietas un to remonta zonas, lai tiktu nodrošināta atkritumu apsaimniekošanas pakalpojuma kvalitāte un nepārtrauktība. Uzskatām, ka Nolikumu nepieciešams papildināt ar punktu 5.5. šādā redakcijā:

“5.5. Pretendents iesniedz apliecinājumu, ka uz iepirkuma līguma noslēgšanas brīdi pretendenta rīcībā būs specializēto transportlīdzekļu stāvlaukumi, mazgāšanas vietas un to remonta zonas, kas atradīsies Rīgas pilsētas administratīvajā teritorijā 5 km rādiusā no tās robežas.”

**ATBILDE:** Atklātā konkursa nolikuma pielikuma Nr.1 Tehniskajā specifikācijā ir noteiktas minimālās atkritumu konteineru prasības tajā skaitā tilpumi un skaits, kas pretendentiem ir jāspēj nodrošināt uz pakalpojuma uzsākšanas spēkā stāšanās brīdi. Kā arī iepirkumu komisija neuzskata par nepieciešamu noteikt prasības, kā pretendentam organizēt savu darbību saistībā ar specializēto atkritumu apsaimniekošanas transportlīdzekļu stāvlaukumiem, mazgāšanas vietām un remonta zonām. Iepirkuma komisija nolemj atstāt Atklātā konkursa nolikumu negrozītu.